*De az Atya is, aki elküldött engem, bizonyságot tett rólam. Az ő hangját nem hallottátok soha, arcát sem láttátok,* Jn 5,37

A bizonyság Jézust mutatja be, mégpedig olyannak, amilyen Ő valójában. Ez a fenti Igevers lényege: amilyen Ő valójában. Az Istenség egy tagjának a bemutatására csak a Másik Tag képes igazán. A mi képzeletünket mindez messze túlhaladja. Amit képesek vagyunk felfogni belőle, az is sokszor torzul az összegyűjtött ismereteink között.

Jézus látta is, hallotta is az Atyát. A bűn miatt nekünk, embereknek esélyünk sem volt erre. De eljött Jézus, aki látta és hallotta az Atyát, nem csak valamikor a mennyben, hanem folyamatosan, a földön is. Elvégezte a megváltást a kereszten, tehát mi, emberek a kereszt győzelmeként láthatjuk és hallhatjuk az Atyát, ugyanúgy, ahogy ezt Jézus tette. *Vadon Gyula*